Redigera bolkar

Innhald

# Bolkar

Endrar eigenskapene for bolkar som er definerte i dokumentet.

For å setja inn ein bolk, merk teksten eller klikk i dokumentet og vel Set inn → Bolk.

For å bruka denne funksjonen …

#### Frå menylinja:

Vel Format → Bolkar

#### Frå statuslinja:

Trykk på området Objektinfo.

#### Frå sidepanelet:

Opna sprettoppmenyen for den valde bolken i Dokumentsruiktur og vel Rediger.

Dialogvindauget Rediger bolkar liknar dialogvindauget Set inn → Bolk, men inneheld desse elementa i tillegg:

## Utval

Skriv inn namnet på bolken du vil redigera, eller trykk på eit namn i lista over bolkar. Viss skrivemerket er i ein bolk, vert namnet på bolken vis til høgre på statuslinja nedst i dokumentvindauget.

Den gjeldande skrivevernstatusen for bolken vert vist med eit låssymbol framføre namnet på bolken i lista. Ein open hengelås betyr at bolken ikkje er skriveverna og ein lukka hengelås viser at den er skriveverna. På tilsvarande måte viser eit brillesymbol at bolken er synleg.

## Val

Opnar dialogvindauget Val der du kan endra på spalteoppsettet, bakgrunnen, fotnotane og sluttnotane i den valde bolken. Viss bolken er passordverna, må du først skriva inn passordet.

## Fjern

Fjernar den merkte bolken frå dokumentet og set innhaldet frå den inn i dokumentet.