Lag kopi

Innhald

# Duplikat

Lag ein eller fleire kopiar av det valde objektet.

For å bruka denne funksjonen …

Vel Rediger → Dupliser.

Shift + F3

Laga kopiar av objekt

## Tal på kopiar

Vel kor mange kopiar du vil laga.

## Verdiar frå utval

Vel breidde- og høgdeverdiane til det valde objektet i høvesvis X-akse- og Y-akse-boksane. Vel også fyllfargen til objektet. Rotasjonsvinkelen til det valde objektet vert ikkje oppgjeven.

## Plassering

Vel plassering og rotasjon for eit kopiert objekt i høve til det valde objektet.

### X-akse

Skriv inn den vassrette avstanden mellom midten av det valde objektet og midten av duplikatobjektet. Positive verdiar flyttar duplikatobjektet til høgre, medan negative verdiar flyttar det til venstre.

### Y-akse

Skriv inn den loddrette avstanden mellom midten av det valde objektet og midten av det kopierte objektet. Positive verdiar flyttar duplikatobjektet oppover, medan negative verdiar flyttar det nedover.

### Vinkel

Vel vinkelen (frå 0 til 359 grader) som du vil rotera det kopierte objektet med. Positive verdiar vil rotera objektet med klokka, medan negative verdiar vil rotera det mot klokka.

## Forstørring

Vel storleiken på eit kopiert objekt.

### Breidd

Skriv inn kor mykje du vil auka eller redusera breidda til kopien av objektet.

### Høgd

Skriv inn kor mykje du vil auka eller redusera høgda til kopien av objektet.

## Fargar

Vel fargane for det valde objektet og kopien. Viss du lagar meir enn ein kopi, vil desse fargane oppgje start- og sluttpunkta i ein fargeovergang.

### Start

Vel ein farge for det valde objektet.

### Slutt

Vel ein farge for det kopierte objektet. Viss du lagar meir enn ein kopi, vil fargen verta brukt på den siste kopien du laga.

### Standard

Still dei verdiane som er synlege i dialogvindauget tilbake til standfardverdiane.

Det vert ikkje spurd om stadfesting før standardinnstillingane vert lesne inn.